Dulce Maria Cardoso

Dulce Maria Cardoso (Fonte Longa, Portugal, 1964) portugaldar abokatua eta  idazlea da. 

 Biografia 
Tras-os-Montes probintzia ohiako herri batean jaio zen, Portugalgo ipar-mendebaldean, baina haurtzaroa Luandan, Angolan, eman zuen. 1975ean, 11 urte zituela, familia Portugalera itzuli zen, Portugalgo kolonien independentziaren ondoren itzulti ziren milioi erdi itzuliekin batera. Bere familia Lisboan geratu zen, eta Mirandelatik gertu dagoen herrixka batera joan zen bizitzera aitona-amonekin.

Lisboako Unibertsitateko Zuzenbide Fakultatean graduatu zen. 

 Lan ibilbidea 
Abokatu gisa lan egin zuen, idazketan esklusiboki jardun aurretik. 

 Idazle 
Eleberriak eta ipuinak idatzi ditu. Lehen eleberria, Campo de Sangre (2002), Portugalgo Kultura Ministerioaren literatura-sorkuntzako beka batekin idatzi zuen eta Evento Saria lortu zuen. Bere bigarren eleberria, Mis sentimientos (2005), Europar Batasuneko Literatura Saria jaso zuen. Bere hirugarren eleberriak, La tierra de los gorriones (2009), Ciranda saria irabazi zuen. Laugarren eleberriak, El retorno (2011), Kritikaren Sari berezia jaso zuen Portugalen. Lan horrengatik, Estatu frantsesak Arteen eta Letren Ordenako Zaldun (2012) kondekorazioa eman zion. Gainera,ingeles itzulpenak 2016ko English PEN Translates Award saria jaso zuen  .

Tudo são histórias de amor (2013) antologiak bere ipuin asko biltzen ditu. Testu horietako batzuk atzerriko antologien parte ere badira, eta Anjos por dentro ipuina Dalkey Archive Press ospetsuak argitaratutako Best European Fiction 2012 antologiarako aukeratu zuten.

2014. urtean Lôá, a menina Deus haur eta gazteen istorioen bolumena argitaratu zuen. 2017an Rosas argitaratu zuen. Eta 2019an, Eliete, memoriari eta komunikazioaren modu eta erabilera berriei buruzko gogoeta.

2020an La vida normal argitaratu zuen, eta, familia bereko hiru belaunaldiko hiru emakumeren bizitzaren bidez, mende-aldaketarekin nola aldatu diren gizarte-, sentimendu- eta familia-harremanak kontatzen du.

Bere liburuak hainbat hizkuntzatara itzuli dira eta hogei herrialdetan baino gehiagotan argitaratu dira.

Bere lana hainbat herrialdetako unibertsitatetan ikasten da, eta zinemarako eta antzerkirako egokitzapenak egin zaizkio. 

 Lanak 


 Sariak eta aintzatespenak 

 2002an Campo de Sangre izeneko lehen lanak  Sucece saria jaso zuen.
 2009an Mis sentimientos bigarren eleberriak Europako Batasuneko Literatura Saria jaso zuen.
 Bere hirugarren eleberrian, La tierra de los gorriones, Portugalgo PEN Club saria eta Ciranda saria jaso zituen.
 Laugarren eleberriak, El retorno (2011), Kritikaren Sari berezia jaso zuen Portugalen. 
 El retorno lanagatik estatu frantsesak Arteen eta Letren Ordenako Zaldun (2012) kondekorazioa eman zion. Gainera,ingeles itzulpenak 2016ko English PEN Translates Award saria jaso zuen 

 Erreferentziak 

 Kanpo estekak 

Kategoria:Portugesezko idazleak
Kategoria:Emakume abokatuak
Kategoria:Portugalgo abokatuak
Kategoria:Portugalgo idazleak
Kategoria:Emakume eleberrigileak
Kategoria:Emakume ipuingileak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Lisboako Unibertsitateko ikasleak